Document ID: 32003D0506

Komisijas Lēmums
(2003. gada 3. jūlijs),
ar kuru groza Lēmumu 2001/881/EK, ar ko izstrādā to robežkontroles punktu sarakstu, kas apstiprināti veterinārajai kontrolei attiecībā uz dzīvniekiem un dzīvnieku izcelsmes produktiem no trešām valstīm, un Lēmumu 2002/459/EK, kurā uzskaitītas ANIMO datortīkla vienības
(Dokuments attiecas uz EEZ)
(2003/506/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm [1], un jo īpaši tās 6. panta 2. punktu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK [2], kurā jaunākie grozījumi izdarīti ar Direktīvu 96/43/EK [3], un jo īpaši tās 6. panta 4. punktu,
tā kā:
(1) To robežkontroles punktu saraksts, kuros izdara veterinārās pārbaudes dzīviem dzīvniekiem un dzīvnieku izcelsmes produktiem, ko ieved no trešām valstīm, un kuri apstiprināti ar Komisijas Lēmumu 2001/881/EK [4], kurā jaunākie grozījumi izdarīti ar Lēmumu 2002/986/EK [5], kurā iekļauts katra robežkontroles punkta ANIMO vienības numurs, jāatjaunina, īpaši ņemot vērā norises dažās dalībvalstīs un Kopienas inspekcijas.
(2) ANIMO vienību saraksts Komisijas Lēmumā 2002/459/EK [6], kurā grozījumi izdarīti ar Lēmumu 2002/986/EK, kurā norādīts ANIMO vienības numurs katram robežkontroles punktam Kopienā, attiecīgi jāatjaunina, ņemot vērā visas attiecīgās izmaiņas un saglabājot sarakstu identu Lēmumā 2001/881/EK ietvertajam sarakstam.
(3) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2001/881/EK pielikumu aizstāj ar šī lēmuma I pielikuma tekstu.
2. pants
Lēmuma 2002/459/EK pielikumu groza saskaņā ar šī lēmuma II pielikumu.
3. pants
Šis lēmums ir adresēts dalībvalstīm.
Briselē, 2003. gada 3. jūlijā

Labels: 17
5
3
6
12